محمد رجاء عبد المؤمن النقاش كان ناقد ادبى و صحفى مصرى. رجاء النقاش اتولد فى الدقهليه فى 3 سبتمبر 1934 و اتوفى فى القاهره فى 8 فبراير 2008, اتخرج فى جامعة القاهره قسم اللغه العربيه سنة 1956 و اشتغل بعدها محرر فى مجلة روز اليوسف المصريه بين 1959 حتى سنة 1961 بعدها محرر ادبى فى جريده اخبار اليوم وجريده الاخبار فى الفتره من سنة 1961 حتى سنة 1964, كمان كان رئيس لتحرير عدد من المجلات المعروفه منها مجلة الكواكب و مجلة الهلال كمان اتولى منصب رئيس تحرير ورئيس مجلس اداره مجله الاذاعه و التلفزيون و رئاسة تحرير مجلة الشباب اللى كانت بتصدر عن وزارة الثقافه وقت ما كان الدكتور كمال ابو المجد وزير ليها فى السبيعينات. بدا النقاش ممارسة النقد الادبى و هوا طالب فى السنه الاولى, و كان بينشر مقالاته فى مجلة الآداب البيروتيه, بعدها اشتغل فى جريدة الاخبار المصريه و اتراس تحرير مجلة الكواكب الاسبوعيه و دورية الهلال الشهريه. اتولى سنة 1971 منصب رئيس تحرير مجله الاذاعه و التلفزيون اللى خلاها مطبوعه بتوجه ثقافى و نشر روايه "المرايا" لنجيب محفوظ مسلسله قبل صدورها فى كتاب. فى بداية تمانينيات القرن الماضى انتقل النقاش لدولة قطر و اشتغل مدير لتحرير جريدة الرايه, بعدها اتراس تحرير مجلى الدوحه حتى اغلاقها سنة 1986.